Diari Oficial de la Generalitat Valenciana


Sumari del DOGV 9145, del 06-08-2021 (2021/8391)

Informació pública de la suspensió de l'atorgament de llicències urbanístiques a efectes de l'adaptació a la normativa urbanística del nou pla general estructural en tràmit.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   9145

Data del DOGV
:   06-08-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/8391


Data del document
:   29-07-2021

Organisme emissor
:   Ajuntament de Simat de la Valldigna

Tipus de document
:   Anunci

Descriptors 

:   * Simat de la Valldigna
    * administració local
    * pla d'urbanisme

Informació pública de la suspensió de l'atorgament de llicències urbanístiques a efectes de l'adaptació a la normativa urbanística del nou pla general estructural en tràmit. [2021/8391]  
El Ple de l'Ajuntament de Simat de la Valldigna de data 27 de juliol de 2021 va acordar la suspensió de llicències urbanístiques per mitjà d'un acord que, en extracte, resolia:  
El novembre de 2016 va ser sotmesa a informació pública la nova versió preliminar del Pla general estructural, que s'aprova provisionalment el 9 d'agost de 2019, i és remés a l'Administració autonòmica per a l'avaluació ambiental i l'aprovació definitiva.  
Les NSP actualment vigents són molt antigues i no tenen gens de relació amb els criteris ambientals i patrimonials, actualment exigits per la legislació i comunament acceptats com a vàlids, tal com posa de manifest l'informe de l'arquitecta municipal de data 19 de juliol de 2021.  
Segons l'informe jurídic incorporat a l'expedient, hi són aplicables els articles 64.3 i 65.3 de la Llei 5/2014, d'ordenació del territori, urbanisme i paisatge, de la Comunitat Valenciana (LOTUP), que permeten la suspensió de llicències una vegada exposat al públic un projecte per a la revisió de planejament municipal, si durant els cinc anys anteriors no ha existit cap altra suspensió prèvia per al mateix àmbit. El termini màxim de duració serà de dos anys, i pot afectar totes les llicències afectades per la modificació de la norma.  
Per tot això s'acorda:  
  
Primer. De conformitat amb el que es disposa en l'article 64.3 de la LOTUP, se suspén l'atorgament de les llicències i declaracions responsables que no complisquen, a més del planejament vigent, les determinacions del Pla general estructural aprovat provisionalment per l'Ajuntament el 9 d'agost de 2019.  
  
Segon. Establir la duració de la suspensió en el termini màxim establit en l'article 64 de la LOTUP, si bé podrà alçar-se totalment o parcialment, en funció del procés d'aprovació del Pla general estructural.  
  
  
Tercer. Remetre el present acord al Diari Oficial de la Generalitat Valenciana perquè siga publicat, moment a partir del qual entrarà en vigor la suspensió. Així mateix, publicar l'acord en el tauler d'anuncis i en el web municipal.  
  
Contra aquest acord es podrà interposar, alternativament, qualsevol dels següents recursos, si bé no poden interposar-se els dos:  
1. Potestativament, recurs de reposició davant de l'Ajuntament, en el termini d'un mes a comptar des de l'endemà de publicació de l'acord en el DOGV.  
2. Recurs contenciós administratiu davant dels jutjats contenciosos administratius de València, en el termini de dos mesos a comptar des del mateix dia.  
  
Cosa que es publica per a coneixement general i als efectes oportuns.  
  
Simat de la Valldigna, 29 de juliol de 2021.- L'alcalde: Victor Mansanet Boïgues.